Public procurement notice: Contract Notice
Published: 2020-05-26
Buyer: Helsingin kaupungin palvelukeskusliikelaitos
Country: FI
Contract type: Services
Procedure: Open procedure
CPV classification: 72416000: Application service providers
Estimated value: 950000 EUR
Submission deadline: 2020-07-13
Award criteria: The most economic tender

Technical requirements: Helsingin kaupungin palvelukeskusliikelaitos (jäljempänä Palvelukeskus Helsinki ja/tai tilaaja) pyytää teiltä tarjousta etäpalveluihin käytettävästä videoneuvottelupalvelusta.
Etäpalvelu-palvelukokonaisuus on kehitetty Palvelukeskus Helsingin Puhelin- ja hyvinvointipalvelut -yksikön Hoivapalveluiden toimesta.
Palvelun keskeisenä tavoitteena on kuva- ja puheyhteyden avulla tehtävien sosiaali- ja terveystoimen asiakkaiden hoitosuunnitelmien mukaisten etähoitokäyntien kautta mahdollistaa tukea tarvitsevan vajaakuntoisen tai kuntoutuvan asiakkaan kotona asuminen.
Palvelussa korostuu suunnitelmallisuus, vuorovaikutteinen hoitotyö ja asiakkaan yksityisyyden kunnioitus.
Etähoitaja-palveluissa asiakkaiden kotiin avataan mobiilitietoliikenneyhteys ja asennetaan videoneuvotteluun vaadittava laitteisto, jonka avulla tilaajan hoitohenkilökunta voi olla yhteydessä asiakkaaseen ja suorittaa sekä yllämainittuja hoitosuunnitelman mukaisia säännöllisiä etähoitokäyntejä, että hälytysluonteisia ennalta määrittelemättömiä hoitokäyntejä.
Myös asiakas voi siis laitteistonsa avulla tehdä hälytyksen tilaajan hoivapalveluihin. Etähoitaja-palvelun piiriin kuuluva asiakas voi etälaitteistonsa kautta myös edistää kuntoutumistaan etäfysioterapeutin ja palveluun liitettävän kuntoutusohjelman avulla tai osallistua erilaisiin Helsingin kaupungin järjestämiin ryhmäluontoisiin tapahtumiin.
Sopimusta voidaan tilaajan yksipuolisella oikeudella jatkaa ensimmäisen sopimuskauden jälkeen kahdella (2) kahden (2) vuoden mittaisella optiokaudella (24 kuukautta + 24 kuukautta), kuitenkin niin, että päätös jokaisen optiokauden käytöstä tehdään viimeistään kolme (3) kuukautta ennen sopimuskauden päättymistä. Tilaaja voi tehdä ilmoituksen myös sähköisesti.
Palvelukeskus Helsinki varaa oikeuden hankkia, toiminnan mahdollisesti laajentuessa sekä toiminnallisten tarpeiden muuttuessa myös muita tässä hankinnassa määriteltyyn palveluun liittyviä/liitettäviä tarvikkeita ja järjestelmiä.
Tilaaja varaa itselleen oikeuden palvelun koekäyttöön/testaamiseen (vaatimusten mukaisuuden arviointiin) ennen sopimuksen allekirjoittamista.
Kaikki saapuneet tarjoukset avataan samaan aikaan sähköisestä  kilpailuttamisjärjestelmästä edellä mainittuna aikana.
Kokonaistaloudellisen edullisuuden perusteena käytetään tässä hankinnassa ainoastaan halvinta hintaa. Hankittaville kohteille on asetettu tämän tarjouspyynnön kohdassa Muut ehdot, vähimmäisvaatimuksina palveluun liittyviä laadullisia, toiminnallisia ja ominaisuuksiin liittyviä vaatimuksia (laatukriteereitä), jotka tarjottavan palvelun tulee täyttää.
Tarjouspyynnön mukaiset tarjoukset vertaillaan hinnan perusteella. Vertailuhinta muodostuu yksikköhintojen ja tilaajan neljälle (4) vuodelle arvioimien suoritemäärien perusteella (arvioidut suoritemäärät voivat nousta tai laskea sopimuskauden aikana, eikä tilaaja sitoudu mihinkään minimisuorite- ja/tai hankintamääriin).
Tällä ilmoituksella on liitteitä/linkkejä osoitteessa: https://www.hankintailmoitukset.fi/fi/public/procurement/36611/notice/47315

Eligibility requirements: Vaatimukset esitetään ESPD-osassa ja/tai muualla tarjouspyyntöasiakirjoissa.

Award value: 950000